5.1. Ametlik lipp:  5.1.1. Lipp koosneb kahest ülestikku paigutatud valgest siidkangast. Mõlemale küljele on õmmeldud aplikatsioonid, lipu kolme serva külge on kinnitatud 8 cm pikkused sinised narmad, lipul on õmblusega eraldatud vardaõõs.  5.1.2. Lipu esiküljele on sinise siidriidega õmmeldud kaherealine kirjadisain "B. G. Forseliuse Selts", mille tähed on ääristatud musta paela ja hõbedase niidiga. Esimese rea alla ja külgedele on kollase ja sinise riidega õmmeldud 8 cm laiune looklev vööt, mis on ääristatud musta paelaga. Lipukanga äärel on 5 cm laiune sinisest riidest triip, mis katab kõik nurgad ja jätab keskosad vabaks.